གནམ་གཤིས་ཆ་རྐྱེན་དབྱེ་ཞིབ་ལས་མངོན་པ་ལྟར་ན།མཚོ་སྔོན་པོའི་བཞུར་རྒྱུད་མཐའ་འཁོར་གྱི་ཐེམ་ཆེན་དང་ཧེ་ཡན།གུང་ཧོ།རྐང་ཚ་བཅས་རྫོང་བཞིའི་གནམ་གཤིས་ས་ཚུགས་ཀྱི་ན་ནིང་གི་སྟོན་དུས་ནས་ད་ལོའི་ཟླ་བཞི་བའི་ཟླ་དཀྱིལ་བར་གྱི་ཆར་འབབ་ཚད༡༩༨༡ལོ་ནས༢༠༡༠ལོའི་དུས་མཉམ་གྱི་ཆ་སྙོམས་དང་བསྡུར་ན་ལྡབ་གཅིག་ནས་ལྡབ་བདུན་གྱིས་ཇེ་མང་དུ་སོང་ཡོད།ཟླ་གསུམ་པ་ནས་ཟླ་བཞི་བའི་ཟླ་དཀྱིལ་དུ།ཐེམ་ཆེན་དང་རྐང་ཚ།གུང་ཧོ།ཧེ་ཡན་བཅས་རྫོང་བཞིའི་ཆར་འབབ་ཚད་ཅུང་མང་ལ།དྲོད་གྲངས་ཆ་སྙོམས་ཀྱི་ཅུང་མཐོ་བ་དང་།མཚོ་སྔོན་པོའི་ནང་དུ་བཞུར་བའི་ཆར་ཆུ་ཅུང་མང་བའི་རྐྱེན་གྱིས།མཚོ་སྔོན་པོའི་རྒྱ་ཁྱོན་ལོ་སྔོན་དག་གི་དུས་མཉམ་དང་བསྡུར་ན་ཇེ་ཆེར་སོང་ཡོད།ཆེད་མཁས་པ་ཚོས་མཚོ་སྔོན་པོའི་རྒྱ་ཁྱོན་ཇེ་ཆེར་སོང་བ་དེས་མཚོ་སྔོན་པོའི་མཐའ་འཁོར་གྱི་སྐྱེ་ཁམས་ཁོར་ཡུག་ཇེ་ལེགས་སུ་གཏོང་བའི་ཐད་ཕན་པ་ཡོད་པར་འདོད།